2.  ลักษณะการประกอบธุรกิจ

1.  2.1 ความเป็นมาและการเปลี่ยนแปลงที่สำคัญ

บริษัทได้ทำการปรับโครงสร้างธุรกิจในปี 2548
เป็นการดำเนินธุรกิจด้านการลงทุนโดยคัดเลือกธุรกิจการลงทุนในธุรกิจเทคโนโลยีสารสนเทศเป็นธุรกิจหลัก
หลักทรัพย์ของบริษัทมีการซื้อขายในกลุ่มอุตสาหกรรมเทคโนโลยี
หมวดเทคโนโลยีสารสนเทศและการสื่อสาร
ผลจากการปรับโครงสร้างธุรกิจบริษัทมีผลประกอบการดีขึ้นเป็นลำดับ
เพื่อรักษาผลประโยชน์ให้กับผู้ถือหุ้นในการจ่ายเงินปันผลอย่างต่อเนื่องบริษัทได้กำหนดแนวทางในการปรับสัดส่วนธุรกิจการให้บริการเทคโนโลยีสารสนเทศซึ่งมีกำไรสูงให้มากขึ้น
ซึ่งในปี 2551 นี้คณะกรรมการของบริษัทได้มีมติอนุมัติเมื่อวันที่ 7 สิงหาคม ให้บริษัทเข้าร่วมทุนกับ
Nippon Unica Systems Co., Ltd.
จากประเทศญี่ปุ่นซึ่งเปิดดำเนินธุรกิจในประเทศไทยเพื่อพัฒนาและให้บริการเทคโนโลยีสารสนเทศทั้งในและต่างประเทศ
โดยเข้าซื้อหุ้นสามัญ จำนวน 52,000 หุ้น ในราคาตามมูลค่าหุ้น หุ้นละ 100 บาท
เป็นเงินลงทุนทั้งสิ้น 5,200,000 บาท ซึ่งคิดเป็นร้อยละ 26 ของหุ้นสามัญของบริษัทที่จะจัดตั้งขึ้น

ปัจจุบันบริษัทประกอบธุรกิจลงทุนในบริษัท ดาต้าโปร คอมพิวเตอร์ ซิสเต็มส์ จำกัด ซึ่งเป็นบริษัทย่อย
ดำเนินธุรกิจในการ “เป็นผู้ให้บริการเทคโนโลยีสารสนเทศแบบครบวงจร (Total Enterprise
Solution and Service Provider)” โดยบริษัท ดาต้าโปร คอมพิวเตอร์ ซิสเต็มส์ จำกัด
มีพัฒนาการที่สำคัญดังต่อไปนี้

  ปี 2529
  ได้รับการแต่งตั้งเป็นตัวแทนจำหน่ายเครื่องคอมพิวเตอร์ขนาดกลางภายใต้ตราผลิตภัณฑ์ไอบีเอ็ม
  (“IBM”) โดยมีผลการดำเนินงานที่ดีเด่นอย่างต่อเนื่องมาโดยตลอด
  จึงได้รับรางวัลจากบริษัทไอบีเอ็มภาคพื้นเอเชียแปซิฟิคที่สำคัญ คือ รางวัล
  “ความพึงพอใจจากลูกค้าสูงสุดในภูมิภาคอาเซียน (Best IBM Customer Satisfaction –
  ASEAN Award)” และ รางวัล “พันธมิตรธุรกิจระดับสูงสุดในภูมิภาคอาเซียน (Top IBM
  AS/400 Business Partner – ASEAN Award)” เมื่อปี 2538 ในปี 2540 ได้รับรางวัล
  “ความพึงพอใจจากลูกค้าสูงสุดในภูมิภาคอาเซียน (Best IBM Customer Satisfaction –
  ASEAN Award)” และ รางวัล “ความพึงพอใจจากลูกค้าสูงสุดในภูมิภาคเอเชีย-แปซิฟิค (Best
  IBM Customer Satisfaction – AP Award)”

  ปี 2535 เพิ่มผลิตภัณฑ์ซอฟต์แวร์ด้วยการเป็นตัวแทนจำหน่าย วางระบบ
  ฝึกอบรบและให้คำปรึกษาซอฟต์แวร์สำเร็จรูประบบงานธุรกิจ (ERP, Enterprise
  Requirement Planning) ภายใต้ตราผลิตภัณฑ์เจดีเอดเวิดส์ (“J.D.Edwards”) ในปี
  2538 ได้รับเกียรติประวัติจากบริษัทเจดีเอดเวิดส์ภาคพื้นเอเชียแปซิฟิคเป็น
  “พันธมิตรธุรกิจระดับสูงสุดในภูมิภาคอาเซียน (Top J.D.Edwards ASEAN Business)”
  ปัจจุบันซอฟต์แวร์เจดีเอดเวิดส์เป็นผลิตภัณฑ์ภายใต้บริษัท ออราเคิล (ORACLE Corporation)

  ปี 2537 ได้ขยายธุรกิจด้านฮาร์ดแวร์ ด้วยการเป็นผู้แทนจำหน่าย ให้เช่าผลิตภัณฑ์มัลติมีเดีย
  (Multimedia Products) ภายใต้ตราผลิตภัณฑ์ซันโย(“SANYO”)
  เพื่อให้ลูกค้าทั้งหน่วยงานของรัฐและเอกชนสามารถทำการถ่ายทอดสัญญาณภาพและแสดงผลจากการเชื่อมต่อสื่อหลายทางได้

  ปี 2539
  ได้ขยายธุรกิจด้านผลิตภัณฑ์เทคโนโลยีสารสนเทศให้ครบถ้วนตามความต้องการของลูกค้าด้วยการเป็นตัวแทนจำหน่าย
  วางระบบและให้คำปรึกษาระบบพื้นฐานเครือข่ายคอมพิวเตอร์ ภายใต้ตราผลิตภัณฑ์ซิสโก้
  (“CISCO”)

  ปี 2542 ได้ขยายธุรกิจด้านผลิตภัณฑ์ซอฟต์แวร์ ด้วยการเป็นผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์สำเร็จรูปบริหารองค์กร(BI, Business Intelligence)
  ภายใต้ตราผลิตภัณฑ์บิซิเนสอ็อบเจกตส์ (“BusinessObjects” )
  เพื่อสนองความต้องการของลูกค้าในการวิเคราะห์ข้อมูลและสนับสนุนการตัดสินใจของผู้บริหารองค์กรให้มีประสิทธิภาพสูงสุด
  ปัจจุบันบริษัทเป็นผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์บริหารองค์กรภายใต้ตราผลิตภัณฑ์เว็บโฟกัส (“WebFOCUS”)
  จากบริษัท Information Builders

  ปี 2544 ได้เพิ่มพันธมิตรธุรกิจด้านผลิตภัณฑ์ฮาร์ดแวร์
  ด้วยการเป็นตัวแทนจำหน่ายคอมพิวเตอร์ขนาดกลางและคอมพิวเตอร์แม่ข่าย
  ภายใต้ตราผลิตภัณฑ์เอชพี (HP, “Hewlette-Packard”)
  เพื่อเพิ่มทางเลือกให้กับลูกค้าตามความเหมาะสมของธุรกิจ

  ปี 2548 จัดตั้งศูนย์ดีอาร์ซี (DRC, Disaster and Recovery Center)
  เพื่อให้บริการเอาต์ซอร์ส(Outsourcing Services)
  ด้านเทคโนโลยีสารสนเทศแบบครบวงจรกับลูกค้าที่ไม่ประสงค์จะบริหารอุปกรณ์และบุคลากรเทคโนโลยีสารสนเทศด้วยตนเอง

  ปี 2549 ได้เพิ่มพันธมิตรธุรกิจด้านผลิตภัณฑ์ซอฟต์แวร์ประยุกต์ระบบงานธุรกิจ
  ด้วยการเป็นตัวแทนจำหน่าย วางระบบ ฝึกอบรบ
  และให้คำปรึกษาซอฟต์แวร์ภายใต้ตราผลิตภัณฑ์เอสเอพี(“SAP”) เพื่อเพิ่มทางเลือกให้กับลูกค้า
  บริษัทได้พัฒนาซอฟต์แวร์ประยุกต์สำหรับวิเคราะห์และสนับสนุนการตัดสินใจของผู้บริหารธุรกิจโรงแรมโดยเฉพาะเรียกว่า
  “โปรแกรมวิเคราะห์เพื่อการบริหารโรงแรม (HMAA, Hotel Management Analytic
  Application)”
  ซึ่งได้รับการส่งเสริมการลงทุนจากคณะกรรมการส่งเสริมการลงทุนแห่งประเทศไทย (BOI,
  Board of Investment ) สำหรับกิจการที่มีความสำคัญและเป็นประโยชน์ต่อประเทศเป็นพิเศษ
  โดยได้รับสิทธิประโยชน์ยกเว้นภาษีเงินได้นิติบุคคลเป็นระยะเวลา 8 ปี

  ปี 2550
  ได้เพิ่มพันธมิตรและพัฒนาระบบงานที่สอดคล้องกับความต้องการของลูกค้าในอุตสาหกรรมต่างๆดังนี้

1.  ได้เพิ่มพันธมิตรสำหรับอุปกรณ์อาร์เอฟไอดี (RFID, Radio Frequency
    Identification) กับบริษัทแอร์โร-สเกาท์(AeroScout)
    ซึ่งเป็นบริษัทผู้นำของอาร์เอฟไอดีชนิดที่ใช้กับระบบเครือข่ายไร้สายได้(Wi-Fi-Based
    Visible Market)
    ทั้งส่วนของผลิตภัณฑ์ฮาร์ดแวร์และซอฟต์แวร์และเป็นบริษัทที่มีพัฒนาการมาจากประเทศอิสราเอล

2.  ได้พัฒนาแบบตัวอย่างธุรกิจ “FASTech” ด้วยซอฟต์แวร์ระบบงานเอสเอพี (SAP Business
    All-in-One)
    สำหรับอุตสาหกรรมอิเล็กทรอนิกส์ขั้นสูงและได้ผ่านการรับรองจากบริษัทเอสเอพี
    พร้อมกับการพัฒนาบุคลากรโดยได้สอบผ่านใบรับรองจากเจ้าของผลิตภัณฑ์เอสเอพีจำนวน 11
    รายด้วยเช่นกัน

3.  ได้พัฒนาระบบการบริหารความสัมพันธ์กับผู้ป่วย (PRM, Patient Relationship
    Management) ซึ่งพัฒนามาจากระบบการบริหารความสัมพันธ์กับลูกค้า(CRM, Customer
    Relationship Management)
    เพื่อการให้บริการกับผู้ป่วยอย่างมีประสิทธิภาพด้วยการสร้างความสัมพันธ์ที่ดีระหว่างผู้ป่วยกับหน่วยงานที่ดูแลรักษาสุขภาพผู้ป่วย
    (Healthcare Organization) ซึ่งอาจเป็นโรงพยาบาล ศูนย์สุขภาพ และคลินิกผู้ป่วยทั่วไป
    การพัฒนาระบบนี้เป็นการร่วมมือกับบริษัท ไมโครซอฟต์ (ประเทศไทย) จำกัด

4.  ได้เป็นผู้ให้บริการและเป็นตัวแทนจำหน่ายระบบการบริหารประสิทธิภาพองค์กร (CPM,
    Corporate Performance Management) จากบริษัทเอสเอพี(ไทยแลนด์) จำกัด
    เพื่อใช้เป็นเครื่องมือในการควบคุมประสิทธิภาพการดำเนินงานขององค์กร
    สำหรับผู้บริหารระดับสูงด้านการเงิน(CFO, Chief Finance Officer)

5.  ได้เป็นผู้ให้บริการระบบการบริหารเอกสารขององค์กร โดยเป็นตัวแทนจำหน่ายระบบ
    “Enterprise Content Management Solution”
    ซึ่งเป็นตราผลิตภัณฑ์ไอบีเอ็มและได้พัฒนาระบบ “Electronic Document Warehouse
    Management” เพื่อการให้บริการองค์กรต่างๆ จัดการและบริหารเอกสารอย่างมีประสิทธิภาพ

  ปี 2551 ได้เป็นผู้ให้บริการและเป็นตัวแทนจำหน่ายระบบการบริหารประสิทธิภาพองค์กร(CPM,
  Corporate Performance Management) ซึ่งเป็นผลิตภัณฑ์ของบริษัท ไมโครซอฟต์
  (ประเทศไทย) จำกัด

  2.2 ภาพรวมการประกอบธุรกิจของบริษัทและบริษัทย่อย

ปัจจุบันธุรกิจหลักของบริษัทและบริษัทย่อยคือธุรกิจเทคโนโลยีสารสนเทศ
โดยเป็นผู้ให้บริการเทคโนโลยีสารสนเทศสำหรับธุรกิจแบบครบวงจร ซึ่งดำเนินการโดยบริษัทย่อยคือ
บริษัท ดาต้าโปร คอมพิวเตอร์ ซิสเต็มส์ จำกัด โดยแบ่งกลุ่มผลิตภัณฑ์ออกเป็น 2 กลุ่มหลักๆ คือ

1)  ผลิตภัณฑ์ฮาร์ดแวร์และซอฟต์แวร์(Hardware and Software Products) ได้แก่
    ผลิตภัณฑ์เทคโนโลยีสารสนเทศ (IT Products) ผลิตภัณฑ์มัลติมีเดีย (Multimedia
    Products) ซอฟต์แวร์บริหารข้อมูลและระบบงานคอมพิวเตอร์ (System and Data
    Management Software)
    ซอฟต์แวร์สำเร็จรูประบบงานธุรกิจและซอฟต์แวร์ระบบบริหารองค์กร(Application
    Software)

2)  กลุ่มการบริการ(Services) ได้แก่
    การบริการบำรุงรักษาผลิตภัณฑ์เทคโนโลยีสารสนเทศรายปี (Annual Maintenance
    Services) การบริการวางระบบ การฝึกอบรมและให้คำปรึกษา (Training and
    Consulting Services) การบริการด้านเอาต์ซอร์ส (Outsourcing Services)
    และการบริการอื่นๆ (Other Services)

โครงสร้างการถือหุ้นของบริษัท ณ วันที่ 31 ธันวาคม 2551 เป็นดังนี้

1)  บริษัทได้รับโอนหุ้นสามัญของบริษัท ดาต้าโปร คอมพิวเตอร์ ซิสเต็มส์ จำกัด จากบริษัท
    พรีเมียร์ ฟิชชั่น แคปปิตอล จำกัด จำนวน 60,000 หุ้น คิดเป็นร้อยละ 20
    ของทุนจดทะเบียนในไตรมาสที่ 1/2551
    (รายการดังกล่าวเป็นไปตามสัญญาซื้อขายหุ้นที่บริษัททำกับบริษัทดังกล่าวในปี 2549)
    ดังนั้นบริษัทจึงเป็นผู้ถือหุ้นใน บริษัท ดาต้าโปร คอมพิวเตอร์ ซิสเต็มส์ จำกัด ทั้งจำนวน

2)  บริษัทได้ลงทุนในบริษัท แอ็ดวานซ์ ไซเบอร์ เทคโนโลยี จำกัด ซึ่งเป็นการร่วมทุนกับ Nippon
    Unica Systems Co., Ltd.
    จากประเทศญี่ปุ่นเพื่อดำเนินธุรกิจพัฒนาซอฟต์แวร์และให้บริการเทคโนโลยีสารสนเทศทั้งในและต่างประเทศ
    โดยคิดเป็นร้อยละ 26 ของหุ้นสามัญของบริษัท แอ็ดวานซ์ ไซเบอร์ เทคโนโลยี จำกัด

    3.  โครงสร้างรายได้

โครงสร้างรายได้ของบริษัทและบริษัทย่อยสำหรับช่วง 3 ปีที่ผ่านมา มีดังนี้

  หน่วย : ล้านบาท

  ---------------------------- ---------- --------- ------- ------- --------- ------- ------- ------- -------
  ผลิตภัณฑ์                       ดำเนินการ   % การถือหุ้น 2551            % การถือหุ้น 2550            2549    

                               โดย        ของบริษัท   รายได้   %       ของบริษัท   รายได้   %       รายได้   %

  กลุ่มผลิตภัณฑ์ /                                                                                         
  บริการเทคโนโลยีสารสนเทศ                                                                               

  1.                           DCS        100.00    1,210   76.0    80.00     1,089   77.8    1,153   80.0
  กลุ่มผลิตภัณฑ์ฮาร์ดแวร์และซอฟต์แวร์                                                                          

  2. กลุ่มการบริการ               DCS        100.00    382     24.0    80.00     307     21.9    283     19.7

  รวมรายได้ทั้งหมดของกลุ่มผลิตภัณฑ์ /                       1,592   100.0             1,399   100.0   1,440   100.0
  การบริการเทคโนโลยีสารสนเทศ                                                                            

  รวมทั้งหมด                                          1,592   100.0             1,399   100.0   1,440   100.0
  ---------------------------- ---------- --------- ------- ------- --------- ------- ------- ------- -------

หมายเหตุ : DCS = บริษัท ดาต้าโปร คอมพิวเตอร์ ซิสเต็มส์ จำกัด

4.  เป้าหมายการดำเนินธุรกิจ

บริษัทมีเป้าหมายในการดำเนินธุรกิจตามการเติบโตของอุตสาหกรรมเทคโนโลยีสารสนเทศ ปี 2551
บริษัทมีอัตราการเติบโตในส่วนของรายได้เพิ่มขึ้นร้อยละ 13.51
สูงกว่าอัตราเติบโตของอุตสาหกรรมเทคโนโลยีสารสนเทศซึ่งได้รายงานไว้ร้อยละ 11.88
โดยหน่วยงานเทคโนโลยีสารสนเทศดังรายละเอียดที่จะกล่าวถึงในหัวข้อ 3.2.2
บริษัทจะยังคงดำเนินการลงทุนอย่างต่อเนื่องในธุรกิจเทคโนโลยีสารสนเทศแบบครบวงจร (Total
Enterprise Solution and Service Provider)
ในธุรกิจที่เกี่ยวเนื่องกับการให้บริการธุรกิจเทคโนโลยีสารสนเทศที่มีศักยภาพสูงต่อไป
และได้มีเป้าหมายในการดำเนินงานด้วยการปรับสัดส่วนธุรกิจการให้บริการเทคโนโลยีสารสนเทศให้สูงขึ้น
ประกอบด้วย

1.  การขยายการลงทุนสำหรับการให้บริการประเภทใหม่ๆอย่างต่อเนื่อง ปี 2551
    ได้มีพันธมิตรเพิ่มขึ้นด้วยการสร้างพันธมิตรกับไมโครซอฟต์สำหรับระบบการบริหารประสิทธิภาพองค์กร(CPM,
    Corporate Performance Management) และการสร้างพันธมิตรกับ Nippon Unica
    Systems Co., Ltd.
    จากประเทศญี่ปุ่นซึ่งดำเนินธุรกิจในประเทศไทยเพื่อพัฒนาและให้บริการเทคโนโลยีสารสนเทศทั้งในและต่างประเทศ
    โดยร่วมทุนในบริษัท แอ็ดวานซ์ ไซเบอร์ เทคโนโลยี จำกัด

2.  บริษัทจะรักษาการลงทุนในการขยายการบริการกับธุรกิจต่างๆให้ทันต่อการปรับเปลี่ยนเทคโนโลยีในปี
    2552
    ต่อไปควบคู่ไปกับการสร้างพันธมิตรกับผู้ให้บริการและเจ้าของผลิตภัณฑ์ทั้งในประเทศและต่างประเทศ

3.  การลงทุนในการพัฒนาและเป็นเจ้าของทรัพย์สินทางปัญญาต่อไป

4.  การลงทุนในการสร้างบุคลากรเพื่อให้บุคลากรมีคุณภาพสูงสอดคล้องกับผลิตภัณฑ์/การบริการที่มีการปรับเปลี่ยนอยู่ตลอดเวลาและสนับสนุนการสอบใบรับรองจากบริษัทที่เป็นเจ้าของผลิตภัณฑ์อย่างต่อเนื่อง
    ในปี 2551 มีการลงทุนให้พนักงานได้รับการอบรมจากเจ้าของผลิตภัณฑ์เป็นจำนวนมาก
    มีพนักงานที่ผ่านการสอบใบรับรองจากเจ้าของผลิตภัณฑ์จำนวน 84 รายด้วยกัน
    ซึ่งเป็นการเพิ่มศักยภาพในการดำเนินธุรกิจและสร้างความแข็งแกร่งในการร่วมมือระหว่างฝ่ายต่างๆ

5.  การลงทุนเพื่อร่วมทุนในการพัฒนาซอฟต์แวร์เพื่อสอดคล้องกับเทคโนโลยีของลูกค้าทั้งในและต่างประเทศ

เพื่อให้บรรลุเป้าหมายดังกล่าวข้างต้น
ฝ่ายบริหารจึงได้กำหนดนโยบายที่สำคัญคือการให้บริการที่มีคุณภาพที่ดีที่สุดสำหรับลูกค้า (Best
Quality Service Provider) ซึ่งเป็นการสร้างความพึงพอใจให้ลูกค้า
สร้างความมั่นคงของรายได้ และสร้างการเติบโตให้บริษัทอย่างต่อเนื่อง